लोक संस्कृति का संरक्षण आवश्यक : पंवार
नेहरूयूथ कल्चरल एंड वेलफेयर सोसाइटी की ओर से प्रकाशित स्मारिका चूंदड़ी का विमोचन शनिवार को समारोहपूर्वक किया गया। मुख्य अतिथि राजस्थान लोक सेवा आयोग के चेयरमैन डॉ. ललित के पंवार, उपखंड अधिकारी प्रभातीलाल जाट, पूर्व पुलिस उप अधीक्षक दामोदर व्यास, समाज सेवी ओम बांठिया, पुरस्कृत शिक्षक फोरम के जिलाध्यक्ष सालगराम परिहार, गनी मोहम्मद सुमरो ने स्मारिका चूंदड़ी का विमोचन किया। इस दौरान स्मारिका चूंदड़ी के प्रधान संपादक उकाराम परिहार संपादक राजेंद्र उपाध्याय ने स्मारिका चूंदड़ी के बारे में जानकारी दी। मुख्य अतिथि डॉ. ललित. के. पंवार ने कहा कि विलुप्त होती लोक संस्कृति का संरक्षण आवश्यक है। लोक संस्कृति से बाल कलाकारों को संवारें एवं प्रोत्साहित करने में स्थानीय प्रशासन भी मददगार रहें। कार्यक्रम में प्रेमसिंह खोखर, गोरधन परिहार, डॉ. पुखराज घांची, राधेश्याम परिहार ने अतिथियों का स्वागत किया। लोक कलाकार नीतू आर्य, भावना, लक्ष्मी, डिंपल परिहार का मुख्य अतिथि डॉ. पंवार ने पुरस्कार देकर सम्मानित किया। इस दौरान महेश राठौड़, मदनलाल जीनगर, नारायणराम गेंवा, हंसराज जयपाल, हरचंद प्रजापत, सालगराम परिहार सहित कई लोग मौजूद थे।
बालोतरा . नेहरू यूथ कल्चरल एंड वेलफेयर सोसायटी की ओर से कार्यक्रम में नृत्य की प्रस्तुति देती छात्राएं।
बालोतरा . नेहरू यूथ कल्चरल एंड वेलफेयर सोसायटी की ओर कार्यक्रम में मंचासीन अतिथि।
hin_Deva hin_Deva hin_Deva hin_Deva